ddrg/super_eurlex huggingface dataset:
ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 06.05.1997 
COM(97) 207 τελικό 
96/0296 (ACC ) 
Τροποποιημένη πρόταση 
ΑΙΙΟΦΑΣΙΙΣ ΤΟΥ ΣΥΜΒΟΥΛΙΟΥ 
για τη σύναψη της συμφωνίας για τελωνειακή συνεργασία 
και αμοιβαία συνδρομή σε τελωνειακά ζητήματα 
μεταξύ της Ευρωπαϊκής Κονότητας 
και των Ηνωμένων Πολιτειών της Αμερικής 
(υποβληθείσα από την Επιτροπή 
σύμφωνα με το άρθρο 189 Α, παράγραφος 2 της συνθήκης ΕΚ) 

Αιτιολογική έκθεση 
Στις 3 Δεκεμβρίου 1996, η Επιτροπή υπέβαλε στο Συμβούλιο πρόταση για τη 
σύναψη της συμφωνίας για τελωνειακή συνεργασία και αμοιβαία συνδρομή σε 
τελωνειακά ζητήματα μεταξύ της Ευρωπαϊκής Κονότητας και των Ηνωμένων 
Πολιτειών της Αμερικής [COM(96) 624 τελικό - 96/0296 (ACC)]. 
Ωστόσο, την τελευταία στιγμή παρουσιάστηκε πρόβλημα με το άρθρο 17 
παράγραφος 5 του συνημμένου σχεδίου συμφωνίας. Είναι κατά συνέπεια αναγκαίο 
να τροποποιηθεί ανάλογα το εν λόγω άρθρο. 
Το νέο άρθρο 17 παράγραφος 5 του σχεδίου συμφωνίας επισυνάπτεται στο παρόν 
κείμενο. Όλα τα άλλα μέρη της πρότασης της 3ης Δεκεμβρίου 1996 παραμένουν 
αμετάβλητα. 
Για να καταστεί δυνατή η υπογραφεί της συμφωνίας για τελωνειακή συνεργασία 
και αμοιβαία συνδρομή σε τελωνειακά ζητήματα κατά τη διάσκεψη κορυφής μεταξύ 
ΕΕ-ΗΠΑ, στις 28 Μαΐου 1997, η Επιτροπή προτείνει στο Συμβούλιο να εγκρίνει 
την τροποιηθείσα πρόταση απόφασης σχετικά με την υπογραφή και τη σύναψη της 
συμφωνίας. 
Ζ 
Νέο άοθοο 17(5) 
Το Συμβαλλόμενο γέρος που λαμβάνει την πληροφορία μπορεί να αποκαλύψει, σε 
κατηγορούμενο ποινικής υπόθεσης, πληροφορίες ουσιώδεις για την απόδειξη της 
αθωότητας του ενλσιω κατηγορουμένου ή της αξιοπιστίας των μαρτύρων που 
καταθέτουν εναντίον του κατηγορουμένου κατά τη διάρκεια οί^ης, στο;βαθμό που 
αυτό απαιτείται σύμφωνα με τη νομοθεσία που ισχύει για την περίπτωση αυτή στο 
συμβαλλόμενο μέρος που παραλαμβάνει την πληροφορία. Το συμβαλλόμενο μέρος 
που παραλαμβάνει την πληροφορία ανακοινώνει στο συμβαλλόμενο μέρος που 
παρέχει την πληροφορία προκαταβολικά την αποκάλυψη της πληροφορίας και 
παρέχει εξηγήσεις σχετικά με τις έννομες προϋποθέσεις για την αποκάλυψη. 
Το συμβαλλόμενο μέρος που λαμβάνει την πληροφορία εξετάζει συγκεκριμένους 
κινδύνους που εμπεριέχει η αποκάλυψη των πληροφοριών, όπως η ασφάλεια και η 
διαφύλαξη της ιδιωτικής ζωής των προσώπων που κατονομάζονται ή 
αναγνωρίζονται από την πληροφρία. Σε κάθε περίπτωση, το συμβαλλόμενο μέρος 
που λαμβάνει την πληροφορία εξασφαλίζει ότι τα στοιχεία των πληροφοριών που 
πρόκειται να αποκαλυφθούν περιορίζονται στα απολύτως αναγκαία για τον 
συγκεκριμένο σκοπό, και ότι η χρησιμοποίηση, η επεξεργασία ή η φύλαξη των 
προσωπικών δεδομένων γίνεται αποκλειστικά για τους σκοπούς της συγκεκριμένης 
ποινικής υπόθεσης. 
'3 

ISSN 0254-1483 
COM(97) 207 τελικό 
ΕΓΓΡΑΦΑ 
GR 02 11 09 
Αριθ. καταλόγου : CB-CO-97-187-GR-C 
ISBN 92-78-19409-3 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο 
y
Πρόταση κανονισμού (ΕΚΑΧ, ΕΚ, Ευρατόμ) του Συμβουλίου για τροποποίηση του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων (97/C 160/11) COM(97) 163 τελικό - 97/0123(CNS)

(Υποβλήθηκε από την Επιτροπή στις 22 Απριλίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση Ενιαίου Συμβουλίου και Ενιαίας Επιτροπής των Ευρωπαϊκών Κοινοτήτων, και ιδίως το άρθρο 24,

την πρόταση της Επιτροπής που υποβλήθηκε μετά από γνωμοδότηση της επιτροπής κανονισμού υπηρεσιακής κατάστασης,

τη γνώμη του Ευρωπαϊκού Κοινοβουλίου,

τη γνώμη του Δικαστηρίου,

τη γνώμη του Ελεγκτικού Συνεδρίου,

Εκτιμώντας:

ότι ο κανονισμός (ΕΟΚ, Ευρατόμ, ΕΚΑΧ) αριθ. 259/68, όπως τροποποιήθηκε τελευταία από τον κανονισμό (ΕΚΑΧ, ΕΚ, Ευρατόμ) αριθ. . . . καθορίζει στο παράρτημα II άρθρο 1 τη διάρκεια της θητείας των τακτικών και ενδεχομένως των αναπληρωματικών μελών της επιτροπής προσωπικού 7

ότι ενδείκνυται να τροποποιηθεί η ανώτατη διάρκεια της θητείας τους, από δύο έτη που είναι σήμερα σε τρία έτη, προκειμένου να είναι δυνατή η ευρύτερη διακύμανση της θητείας εκπροσώπησης του προσωπικού 7

ότι ενδείκνυται ωστόσο να μην τροποποιηθεί η ελάχιστη διάρκεια της θητείας των τακτικών και αναπληρωματικών μελών της επιτροπής προσωπικού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 τμήμα 1 του παραρτήματος II του κανονισμού υπηρεσιακής κατάστασης, το πρώτο εδάφιο αντικαθίσταται από το ακόλουθο κείμενο:

«Η επιτροπή προσωπικού συγκροτείται από τακτικά μέλη και ενδεχομένως από αναπληρωματικά μέλη, των οποίων η θητεία καθορίζεται σε τρία έτη. Εντούτοις, το όργανο δύναται να αποφασίσει τον καθορισμό βραχύτερης θητείας, η οποία όμως δεν δύναται να είναι κατώτερη από ένα έτος. Όλοι οι υπάλληλοι του οργάνου έχουν το δικαίωμα του εκλέγειν και του εκλέγεσθαι.»

Άρθρο 2

Ο παρών κανονισμός αρχίζει να ισχύει και παράγει αποτελέσματα την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 805/68 περί κοινής οργανώσεως της αγοράς στον τομέα του βοείου κρέατος (97/C 160/10) COM(97) 161 τελικό - 97/0122(CNS)

(Υποβλήθηκε από την Επιτροπή στις 18 Απριλίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας ότι το άρθρο 13 του κανονισμού (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1) προβλέπει τη χορήγηση επιστροφών κατά την εξαγωγή 7 ότι οι εξαγωγές ζώντων ζώων, για τις οποίες χορηγούνται κοινοτικές ενισχύσεις, πρέπει να πραγματοποιούνται κατά τέτοιο τρόπο ώστε να εξασφαλίζεται η καλή μεταχείριση των ζώων αυτών 7 ότι στην πραγματικότητα δεν τηρείται πάντα η αρχή αυτή 7 ότι, επομένως, πρέπει να οριστεί ότι η καταβολή των επιστροφών κατά την εξαγωγή εξαρτάται από τη τήρηση των προτύπων για την καλή μεταχείριση των ζώων που αναφέρονται στην κοινοτική νομοθεσία σχετικά με τη μεταφορά των ζώων και ειδικότερα την οδηγία 91/628/ΕΟΚ του Συμβουλίου (2) 7 ότι, άρα, είναι αναγκαίο να τροποποιηθεί αναλόγως το ανωτέρω άρθρο 13 7 ότι είναι αναγκαίο για πρακτικούς λόγους να προβλεφθεί ότι η Επιτροπή θα θεσπίσει τους λεπτομερείς κανόνες για την εφαρμογή των προτύπων αυτών στις εισαγωγές σε τρίτες χώρες,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 13 του κανονισμού (ΕΟΚ) αριθ. 805/68 τροποποιείται ως εξής:

1. Στην παράγραφο 9 προστίθεται το ακόλουθο εδάφιο:

«Επιπλέον, η πληρωμή της επιστροφής κατά την εξαγωγή ζώντων ζώων εξαρτάται από την τήρηση των διατάξεων που προβλέπονται από την κοινοτική νομοθεσία σχετικά με την καλή μεταχείριση των ζώων, και ειδικότερα την προστασία των ζώων κατά τη μεταφορά.»

2. Στην παράγραφο 12 προστίθεται το ακόλουθο εδάφιο:

«Όσον αφορά τις διατάξεις που προβλέπονται στο άρθρο 9 τελευταίο εδάφιο, οι λεπτομέρειες εφαρμογής μπορεί να περιλαμβάνουν επίσης όρους σχετικά, ιδίως, με τις εισαγωγές σε τρίτες χώρες.»

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από . . .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 148 της 28. 6. 1968, σ. 24 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 2222/96 (ΕΕ αριθ. L 226 της 21. 11. 1996, σ. 50).

(2) ΕΕ αριθ. L 340 της 11. 12. 1991, σ. 17 7 οδηγία όπως τροποποιήθηκε τελευταία από την οδηγία 95/29/ΕΚ (ΕΕ αριθ. L 148 της 30. 6. 1995, σ. 52).
Πρόταση απόφασης του Συμβουλίου σχετικά με τη σύναψη της συμφωνίας συνεργασίας μεταξύ της Ευρωπαϊκής Κοινότητας και του Βασιλείου της Καμπότζης (97/C 107/04) COM(97) 78 τελικό - 97/0060(CNS)

(Υποβλήθηκε από την Επιτροπή στις 4 Μαρτίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 113 και 130Ω, σε συνδυασμό με το άρθρο 228 παράγραφος 2 πρώτη φράση και παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι, σύμφωνα με το άρθρο 130Υ της συνθήκης, η πολιτική της Κοινότητας στον τομέα της συνεργασίας για την ανάπτυξη ευνοεί τη διαρκή οικονομική και κοινωνική ανάπτυξη των αναπτυσσόμενων χωρών, την αρμονική και σταδιακή ένταξή τους στην παγκόσμια οικονομία και την καταπολέμηση της ένδειας σε αυτές τις χώρες 7

ότι είναι σκόπιμο η Κοινότητα, προκειμένου να επιτύχει τους στόχους της στον τομέα των εξωτερικών σχέσεων, να εγκρίνει τη συμφωνία συνεργασίας μεταξύ της Ευρωπαϊκής Κοινότητας και του Βασιλείου της Καμπότζης,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Κοινότητας η συμφωνία συνεργασίας μεταξύ της Ευρωπαϊκής Κοινότητας και του Βασιλείου της Καμπότζης.

Το κείμενο της συμφωνίας συνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στη γνωστοποίηση που προβλέπει το άρθρο 21 της συμφωνίας (1).

Άρθρο 3

Η Επιτροπή, επικουρούμενη από τους αντιπροσώπους των κρατών μελών, εκπροσωπεί την Κοινότητα στη μεικτή επιτροπή που προβλέπεται στο άρθρο 14 της συμφωνίας.

Άρθρο 4

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

(1) Η ημερομηνία ενάρξεως ισχύος της συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων με φροντίδα της Γενικής Γραμματείας του Συμβουλίου.
Πρόταση κανονισμού (ΕΚ) του Συμβουλίου για την τροποποίηση του κανονισμού αριθ. 79/65/ΕΟΚ περί δημιουργίας δικτύου γεωργικής λογιστικής πληροφορήσεως επί των εισοδημάτων και της οικονομικής λειτουργίας των γεωργικών εκμεταλλεύσεων στην Ευρωπαϊκή Οικονομική Κοινότητα (97/C 127/12) COM(97) 109 τελικό - 97/0104(CNS)

(Υποβλήθηκε από την Επιτροπή στις 17 Μαρτίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας ότι ο κανονισμός αριθ. 79/65/ΕΟΚ του Συμβουλίου (1), όπως τροποποιήθηκε τελευταία από τον κανονισμό (ΕΚ) αριθ. 2801/95 (2), προβλέπει ορισμένα όρια για τη χρήση των λογιστικών στοιχείων των εκμεταλλεύσεων και των άλλων ατομικών πληροφοριών που λαμβάνονται με βάση αυτό τον ίδιο κανονισμό 7 ότι, λαμβάνοντας υπόψη τον κίνδυνο χρήσης των στοιχείων που παρέχονται από ένα γεωργό για σκοπούς άλλους από εκείνους που προβλέπονται από τον προαναφερόμενο κανονισμό, πρέπει να ενδυναμωθεί η απαγόρευση οιασδήποτε μη προβλεπομένης χρήσης των στοιχείων αυτών 7 ότι πρέπει συνεπώς να τροποποιηθεί ο κανονισμός αριθ. 79/65/ΕΟΚ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η παράγραφος 1 του άρθρου 15 του κανονισμού αριθ. 79/65/ΕΟΚ αντικαθίσταται από την ακόλουθη παράγραφο:

«1. Απαγορεύεται η χρήση για φορολογικούς σκοπούς ατομικών λογιστικών στοιχείων και κάθε άλλης ατομικής πληροφορίας που λαμβάνεται βάσει του παρόντος κανονισμού ή η διάδοση και η χρήση των στοιχείων αυτών για άλλο σκοπό από εκείνους που καθορίζονται στο άρθρο 1.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. 109 της 23. 6. 1965, σ. 1859.

(2) ΕΕ αριθ. L 291 της 6. 12. 1995, σ. 3.
Πρόταση ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ της . . .

για τον καθορισμό, για τη συγκομιδή 1997, των πριμοδοτήσεων για τον καπνό σε φύλλα κατά ομάδα ποικιλιών καπνού (97/C 101/15)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2075/92 του Συμβουλίου, της 30ής Ιουνίου 1992, περί κοινής οργανώσεως της αγοράς του ακατέργαστου καπνού (1), όπως τροποποιήθηκε τελευταία από τον κανονισμό (ΕΚ) αριθ. 2444/96 (2), και ιδίως το άρθρο 4 παράγραφος 1,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας ότι, κατά τον καθορισμό των πριμοδοτήσεων στον τομέα του ακατέργαστου καπνού, πρέπει να ληφθούν υπόψη οι στόχοι της κοινής γεωργικής πολιτικής 7 ότι η κοινή γεωργική πολιτική έχει ιδίως ως στόχους να εξασφαλίσει δίκαιο βιοτικό επίπεδο στο γεωργικό πληθυσμό, να διασφαλίσει τον εφοδιασμό και να εξασφαλίσει λογικές τιμές στους καταναλωτές 7 ότι το ποσό των πριμοδοτήσεων πρέπει να λάβει υπόψη ιδίως τις προηγούμενες και τις προβλεπόμενες δυνατότητες διαθέσεως των διαφόρων καπνών με κανονικές συνθήκες ανταγωνισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τη συγκομιδή 1997, το ποσό της πριμοδοτήσεως που προβλέπεται στο άρθρο 4 του κανονισμού (ΕΟΚ) αριθ. 2075/92 για καθεμία από τις ομάδες του ακατέργαστου καπνού και τα επιπλέον ποσά καθορίζονται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

. . .

(1) ΕΕ αριθ. L 215 της 30. 7. 1992, σ. 70.

(2) ΕΕ αριθ. L 333 της 21. 12. 1996, σ. 4.

ΠΑΡΑΡΤΗΜΑ

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>
Πρόταση κανονισμού (ΕΚ) του Συμβουλίου σχετικά με την κατανομή των ποσοτήτων σιτηρών οι οποίες καθορίζονται στη σύμβαση επισιτιστικής βοήθειας του 1995 (97/C 112/05) COM(97) 18 τελικό - 97/0026(CNS)

(Υποβλήθηκε από την Επιτροπή στις 4 Μαρτίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1292/96 του Συμβουλίου, της 27ης Ιουνίου 1996, σχετικά με την πολιτική και τη διαχείριση της επισιτιστικής βοήθειας και των ειδικών δράσεων στήριξης για την επισιτιστική ασφάλεια (1), και ιδίως το άρθρο 21,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι η σύμβαση επισιτιστικής βοήθειας του 1995 εφαρμόζεται προσωρινά στην Κοινότητα από 1ης Ιουλίου 1995 7 ότι ο κανονισμός (ΕΚ) αριθ. 1292/96 άρχισε να ισχύει μόλις στις 8 του παρελθόντος Ιουλίου 7

ότι, σύμφωνα με το άρθρο 21 του κανονισμού (ΕΚ) αριθ. 1292/96 η Επιτροπή οφείλει να εξασφαλίζει τον συντονισμό της Κοινότητας και των κρατών μελών της κατά την εφαρμογή του παρόντος κανονισμού 7 ότι, για το σκοπό, αυτό η Επιτροπή υπέβαλε στο Συμβούλιο σχέδιο της κατανομής της βοήθειας που καλούνται να χορηγήσουν τα διάφορα κράτη μέλη και ότι το σχέδιο αυτό δημοσιεύεται σε παράρτημα 7 ότι το σημείο αυτό πρέπει να αποτελέσει το αντικείμενο απόφασης των αντιπροσώπων των κρατών μελών -οι οποίοι συνήλθαν στο πλαίσιο του Συμβουλίου- η οποία θα εγκριθεί ταυτόχρονα με τον παρόντα κανονισμό,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η ποσότητα του 1 755 000 τόνων σιτηρών, η οποία αποτελεί την ελάχιστη ετήσια συνεισφορά που έχουν αναλάβει να παρέχουν η Κοινότητα και τα κράτη μέλη της βάσει της σύμβασης επισιτιστικής βοήθειας του 1995 κατανέμεται ως ακολούθως για το χρονικό διάστημα κατά το οποίο η εν λόγω σύμβαση θα παραμείνει σε ισχύ υπό τη σημερινή της μορφή:

α) κοινοτικές δράσεις: 983 800 τόνοι 7

β) δράσεις των κρατών μελών: 771 200 τόνοι.

Άρθρο 2

Όσον αφορά την κατανομή των ποσοτήτων που αντιστοιχούν στις εθνικές δράσεις που προβλέπει το άρθρο 21 παράγραφος 2 του κανονισμού (ΕΚ) αριθ. 1292/96, δημοσιεύεται σε παράρτημα το σχέδιο κατανομής που υπέβαλε η Επιτροπή, το οποίο πρέπει να αποτελέσει το αντικείμενο απόφασης των αντιπροσώπων των κρατών μελών, συνελθόντων στο πλαίσιο του Συμβουλίου, η οποία θα εγκριθεί ταυτόχρονα με τον παρόντα κανονισμό.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 166 της 5. 7. 1996, σ. 1.

ΠΑΡΑΡΤΗΜΑ

ΣΧΕΔΙΟ ΚΑΤΑΝΟΜΗΣ ΤΩΝ ΕΘΝΙΚΩΝ ΔΡΑΣΕΩΝ ΕΠΙΣΙΤΙΣΤΙΚΗΣ ΒΟΗΘΕΙΑΣ ΚΑΤ' ΕΦΑΡΜΟΓΗ ΤΩΝ ΔΙΑΤΑΞΕΩΝ ΤΗΣ ΣΥΜΒΑΣΗΣ ΕΠΙΣΙΤΙΣΤΙΚΗΣ ΒΟΗΘΕΙΑΣ

>ΘΕΣΗ ΠΗΝΑΚΑ>
Πρόταση ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ της . . .

που καθορίζει, για την περίοδο από την 1η Ιουλίου 1997 έως τις 30 Ιουνίου 1998, την τιμή βάσεως και τον αντιπροσωπευτικό ποιοτικό τύπο του εσφαγμένου χοίρου (97/C 101/11)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 4 παράγραφος 4,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, κατά τον καθορισμό της τιμής βάσεως του εσφαγμένου χοίρου, πρέπει να λαμβάνονται υπόψη οι στόχοι της κοινής γεωργικής πολιτικής 7 ότι η κοινή γεωργική πολιτική έχει ιδίως ως στόχους να εξασφαλίζει δίκαιο βιοτικό επίπεδο στο γεωργικό πληθυσμό, να διασφαλίζει τον εφοδιασμό και να εξασφαλίζει λογικές τιμές στους καταναλωτές 7

ότι η τιμή βάσεως πρέπει να καθορίζεται σύμφωνα με τα κριτήρια που προβλέπονται στο άρθρο 4 παράγραφος 1 του κανονισμού (ΕΟΚ) αριθ. 2759/75 για τον ποιοτικό τύπο που ορίζεται από τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, που καθορίζει την κοινοτική κλίμακα ταξινόμησης των σφαγίων χοίρων (3), όπως τροποποιήθηκε τελευταία από τον κανονισμό (ΕΚ) αριθ. 3513/93 (4),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η τιμή βάσεως του εσφαγμένου χοίρου του αντιπροσωπευτικού ποιοτικού τύπου, για την περίοδο από την 1η Ιουλίου 1997 έως τις 30 Ιουνίου 1998, καθορίζεται σε 1509,39 Ecu/t.

Άρθρο 2

Ο αντιπροσωπευτικός ποιοτικός τύπος ορίζεται συναρτήσει του βάρους και της περιεκτικότητας σε άπαχο κρέας των σφαγίων χοίρων, που καθορίζονται σύμφωνα με το άρθρο 2 παράγραφοι 2 και 3 του κανονισμού (ΕΟΚ) αριθ. 3220/84 ως ακολούθως:

α) τα σφάγια βάρους από 60 έως λιγότερο από 120 kg: κατηγορία Ε 7

β) τα σφάγια βάρους από 120 έως 180 kg: κατηγορία R.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευση του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

. . .

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 349 της 31. 12. 1994, σ. 105.

(3) ΕΕ αριθ. L 301 της 20. 11. 1984, σ. 1.

(4) ΕΕ αριθ. L 320 της 22. 12. 1993, σ. 5.
Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 1765/92 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (97/C 106/06) COM(97) 83 τελικό - 97/0063(CNS)

(Υποβλήθηκε από την Επιτροπή στις 4 Μαρτίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας ότι, στην περίπτωση παραγωγής σε εκτάσεις που έχουν αποσυρθεί από την καλλιέργεια πρώτων υλών που προορίζονται για την παρασκευή προϊόντων που δεν απευθύνονται απευθείας στην ανθρώπινη ή ζωική κατανάλωση, η παράδοση της πρώτης ύλης στο μεταποιητή πρέπει, για λόγους ελέγχου, να επιβεβαιώνεται πριν πληρωθεί η αντισταθμιστική αποζημίωση στον αιτούντα 7 ότι από την πείρα έχει αποδειχθεί ότι η τήρηση της διατάξεως αυτής καθιστά δυσχερή την πληρωμή της εν λόγω αντισταθμιστικής πληρωμής εντός της οριακής προθεσμίας της 31ης Δεκεμβρίου 7 ότι η εν λόγω οριακή προθεσμία για την πληρωμή της αντισταθμιστικής πληρωμής για την υποχρέωση αποσύρσεως των εκτάσεων από την καλλιέργεια θα πρέπει να μεταφερθεί στις 31 Μαρτίου στην περίπτωση κατά την οποία οι αποσυρθείσες εκτάσεις χρησιμοποιούνται για την παραγωγή πρώτων υλών που προορίζονται για την παρασκευή προϊόντων που δεν απευθύνονται απευθείας στην ανθρώπινη ή ζωική κατανάλωση,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1765/92 τροποποιείται ως εξής:

Το άρθρο 10 παράγραφος 1 συμπληρώνεται με την ακόλουθη φράση:

«Ωστόσο, στην περίπτωση εφαρμογής του άρθρου 7 παράγραφος 4, η αντιστάθμιση για την υποχρέωση αποσύρσεως των εκτάσεων από την καλλιέργεια πληρώνεται μεταξύ της 16ης Οκτωβρίου και της 31ης Μαρτίου του επομένου έτους.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο εμπορίας 1997/98.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Πρόταση ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ της . . .

για την τροποποίηση του κανονισμού (ΕΟΚ) αριθ. 2332/92 περί των αφρωδών οίνων των παραγομένων στην Κοινότητα καθώς και του κανονισμού (ΕΟΚ) αριθ. 4252/88 για την παρασκευή και την εμπορία οίνων λικέρ που παράγονται στην Κοινότητα (97/C 101/14)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας ότι τα άρθρα 11 και 16 του κανονισμού (ΕΟΚ) αριθ. 2332/92 του Συμβουλίου (1), και το άρθρο 6 παράγραφος 2 του κανονισμού (ΕΟΚ) αριθ. 4252/88 του Συμβουλίου (2), όπως τροποποιήθηκαν τελευταία από τον κανονισμό (ΕΚ) αριθ. 1594/96 (3), καθορίζουν τη μεγίστη περιεκτικότητα σε θειώδη ανυδρίτη των αφρωδών οίνων και των οίνων λικέρ 7 ότι τα ίδια άρθρα προβλέπουν την υποβολή πριν από την 1η Απριλίου 1997 έκθεσης της Επιτροπής στο Συμβούλιο σχετικά με την εν λόγω περιεκτικότητα, έκθεση η οποία θα συνοδεύεται, ενδεχομένως, από προτάσεις 7 ότι είναι σκόπιμο να υπάρχει συνέπεια μεταξύ των προτεινομένων μέτρων και εκείνων που πρέπει να θεσπίσει η Επιτροπή 7 ότι, για το λόγο αυτό, είναι σκόπιμο να παραταθεί η προαναφερόμενη προθεσμία 7 ότι πρέπει να γίνει το ίδιο για τις προθεσμίες που αναφέρονται στο άρθρο 4 παράγραφος 2 του κανονισμού (ΕΟΚ) αριθ. 4252/88,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2332/92 τροποποιείται ως εξής:

1. Στο άρθρο 11 παράγραφος 3, οι ημερομηνίες της 1ης Απριλίου 1997 και της 1ης Σεπτεμβρίου 1997 αντικαθίστανται αντιστοίχως από εκείνες της 1ης Απριλίου 1998 και της 1ης Σεπτεμβρίου 1998.

2. Στο άρθρο 16 παράγραφος 3, οι ημερομηνίες της 1ης Απριλίου 1997 και της 1ης Σεπτεμβρίου 1997 αντικαθίστανται αντιστοίχως από εκείνες της 1ης Απριλίου 1998 και της 1ης Σεπτεμβρίου 1998.

Άρθρο 2

Ο κανονισμός (ΕΟΚ) αριθ. 4252/88 τροποποιείται ως εξής:

1. Στο άρθρο 4 παράγραφος 2, οι ημερομηνίες της 1ης Απριλίου 1997 και της 1ης Σεπτεμβρίου 1997 αντικαθίστανται αντιστοίχως από εκείνες της 1ης Απριλίου 1998 και της 1ης Σεπτεμβρίου 1998.

2. Στο άρθρο 6 παράγραφος 2, οι ημερομηνίες της 1ης Απριλίου 1997 και της 1ης Σεπτεμβρίου 1997 αντικαθίστανται αντιστοίχως από εκείνες της 1ης Απριλίου 1998 και της 1ης Σεπτεμβρίου 1998.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

. . .

(1) ΕΕ αριθ. L 231 της 13. 8. 1992, σ. 1.

(2) ΕΕ αριθ. L 373 της 31. 12. 1988, σ. 59.

(3) ΕΕ αριθ. L 206 της 16. 8. 1996, σ. 35.